AIE ปี 65 พลิกขาดทุน 22 ลบ. เซ่นต้นทุนขาย-บริการพุ่ง
AIE ปิดงบปี 65 พลิกขาดทุน 22 ลบ. จากปีก่อนกำไร 423.62 ลบ. เซ่นต้นทุนขายและบริการธุรกิจ "ไบโอดีเซล-น้ำมันบริโภค-กลีเซอรีนบริสุทธิ์" พุ่ง 
AIE ปิดงบปี 65 พลิกขาดทุน 22 ลบ. จากปีก่อนกำไร 423.62 ลบ. เซ่นต้นทุนขาย-บริการพุ่ง
17 ก.พ. 2566

บริษัท เอไอ เอนเนอร์จี จำกัด (มหาชน) หรือ AIE รายงานผลการดำเนินงานงวดปี 65 สิ้นสุดวันที่ 31 ธ.ค.66 ดังนี้

โดยบริษัทฯ มีต้นทุนขายและบริการรวม 7,681.74 ล้านบาท เพิ่มขึ้น 1,791.55 ล้านบาท หรือเพิ่มขึ้นร้อยละ 30.42 เมื่อเทียบปี 2564 ที่มีต้นทุนขายรวม 5,890.19 ล้านบาท โดยมีต้นทุนจากธุรกิจไบโอดีเซลเพิ่มขึ้นจากปี 2564 ร้อยละ 9.69 หรือเพิ่มขึ้นร้อยละ 10.53 จากราคาของวัตถุดิบที่มีการปรับราคาลดลงอย่างมากและต่อเนื่องตั้งแต่ช่วงปลายไตรมาส 2/65 ทำให้บริษัทฯ มีต้นทุนผลิตสูงกว่าราคาขาย เฉลี่ย 8-10 บาทต่อกิโลกรัม
ส่วนธุรกิจน้ำมันบริโภคมีอัตราต้นทุนขายต่อยอดขายเพิ่มขึ้นจากปี 2564 ร้อยละ 1.83 หรือเพิ่มขึ้นร้อยละ 1.97 จากราคาวัตถุดิบที่ปรับลดลงอย่างต่อเนื่อง ทั้งนี้บริษัทฯ มีการสั่งซื้อวัตถุดิบตามปริมาณและราคาต้นทุนที่เสนอขาย (Made to Order) ไว้แล้ว
ขณะเดียวกันธุรกิจกลีเซอรีนบริสุทธิ์มีอัตราต้นทุนขายต่อยอดขายเพิ่มขึ้นปี 2564 ร้อยละ 6.90 หรือเพิ่มขึ้นร้อยละ 12.28 ซึ่งเป็นผลมาจากราคาวัตถุดิบหลักที่มีราคาปรับลดลง ทำให้ราคาขายปรับลดลง